stanford-oval/wikipedia huggingface dataset:
פנתר
מינים > מינים נכחדים

חלק ממינים אלה נחשבים לעיתים לתת-מינים של הפנתרים החיים. חלקם בעלי מחלוקת על תקפות מאובניהם:
פנתר קרסידנס (Panthera crassidens) - מין משוער על סמך ממצאי מאובנים. חי בסוף הפליוקן ובתחילת הפליסטוקן.
יגואר אירופאי (Panthera gombaszoegensis) - חי לפני כ־1.5 מיליון שנה.
אריה אמריקני (Panthera atrox)
פנתר פלאוסיננסיס (Panthera palaeosinensis) - חי בסוף הפליוקן ובתחילת הפליסטוקן; ככל הנראה אביו הקדמון של הטיגריס.
פנתר סכרדר (Panthera schreuderi) - ייתכן כי מדובר בשם אחר ליגואר אירופאי
אריה טוסקני או יגואר טוסקני (Panthera toscana) - כנראה מדובר בשם אחר ליגואר אירופאי.
פנתר יאנגי (Panthera youngi)
פנתר בליתיה (Panthera blytheae)
פנתר זדנסקי (Panthera zdanskyi)
פנתר בלמואידס (Panthera balamoides)
אריה המערות (Panthera spelaea)
פנתר שואו (Panthera shawi)
גודל

להלן רשימת מיני הפנתר, ממוינים לפי גודלם.
| דירוג | שם | שם מדעי | אורך | משקל |
| --- | --- | --- | --- | --- |
| 1 | טיגריס | Panthera tigris | 300–350 ס"מ | 300 ק"ג |
| 2 | אריה | Panthera leo | 330 ס"מ | 260 ק"ג |
| 3 | יגואר | Panthera onca | 120–200 ס"מ | 45–151 ק"ג |
| 4 | נמר | Panthera pardus | 90–190 ס"מ | 37–90 ק"ג |
| 5 | נמר השלג | Panthera uncia | 100–120 ס"מ | 35–55 ק"ג |
הכלאות בסוג פנתר

עקב הקרבה בין המינים בסוג, ניתן לערוך הכלאות ביניהם:
בן כלאיים של אריה וטיגריסית נקרא לייגר.
בן כלאיים של טיגריס ולביאה נקרא טייגון.
בוצעו גם הכלאות מוצלחות בין אריה ליגוארית, ובין יגואר ללביאה.
כמו כן, הצליחו גם להכליא נמר ויגוארית, וכן, יגואר ונמרה.
בני כלאיים כאלה נוצרים לעיתים בגני חיות. בדומה לפרדים, שהם הכלאות בין המינים חמור וסוס בתוך הסוג סוס (equus), הם כמעט תמיד אינם פוריים.
פנתר שחור

פנתר שחור הוא כינוי לפרטים של חתוליים גדולים, בעיקר מהסוג פנתר, שצבע עורם שחור או צבע אשר לא מאופיין למין זה או לתת מין זה. אף על פי שבטעות נהוג לחשוב כך, פנתר שחור אינו מין או תת־מין של הסוג פנתר.
מיני הסוג פנתר בהם קיימים פרטים שחורים הם נמרים באסיה ובאפריקה, ויגוארים באמריקה הלטינית. המונח מאפיין פרטים בעלי מלניזם (עודף פיגמנטציה של מלנין) הנובע מווריאציה גנטית מולדת. פנתרים רבים המזוהים ממרחק כשחורים הם בעלי פיגמנטציה חלקית המאפשרת במבט מדוקדק לראות את חברבורותיהם.
במינים אלה, כמו בבעלי חיים אחרים, קיימת גם תופעה הפוכה של פרטים לבקנים, הנובעת מהיעדר מלנין. פרט כזה מכונה "פנתר לבן".
פנתר בתרבות

הפנתר השפיע רבות על התרבות האנושית, כאשר מיניו השונים נתפשים כטורפי-על זריזים, חמקמקים, קטלניים, אלגנטיים ואציליים. האריה נחשב ל"מלך החיות" ומופיע בתרבויות רבות כסמל לאומץ והדר מלכות.
הערות שוליים

↑  O'Regan, H & Turner, A (2004) "Biostratigraphic & palaeoecological implications of new fossil felid material from the Plio-Pleistocene site of Tegelen, the Netherlands", Palaeontology 47 (5): 1181–1193
| חתוליים |
| --- | --- | --- |
| חתולים קטנים | חתולים קטנים |  |
| חתול | חתול חולות • חתול ביצות • חתול שחור-רגל • חתול מדבר סיני • חתול בר (חתול הבית) |   |
| חתול פאלאס (סוג ומין יחיד) | חתול פאלאס |   |
| חתול זהוב | חתול זהוב אסייתי • חתול זהוב בורנאי |   |
| חתול נמרי | חתול נמרי בנגלי • חתול דגים נמרי • חתול נמרי שטוח-ראש • חתול נמרי כהה • חתול נמרי סונדי |   |
| שונר | שונר צפוני • שונר קנדי • שונר איברי • שונר מצוי |   |
| קרקל | קרקל • חתול זהוב אפריקני |   |
| סרוואל (סוג ומין יחיד) | סרוואל |   |
| נמרון | אוצלוט • מרגיי • נמרון מנוקד • חתול קולוקולו • נמרון הפנטנל • נמרון הפמפס • נמרון ג'ופרי • חתול קודקוד • נמרון האנדים • נמרון דרומי |   |
| פומה | פומת ההרים • יגוארונדי |   |
| חתול שיש (סוג ומין יחיד) | חתול שיש |   |
| חתולים גדולים | חתולים גדולים |   |
| נמר ערפילי | נמר ערפילי מצוי • נמר ערפילי בורנאי |  |
| ברדלס (סוג ומין יחיד) | ברדלס |  |
| פנתר | אריה • טיגריס • נמר • יגואר • נמר השלג |  |
| --- | --- |
בקרת זהויות :  NLI: 987007563307205171 
נמר בעל צבע שחור
פרינקפס סנאטוס

פרינקפס סנאטוס (Princeps Senatus, מילולית: הראשון בסנאט) - יושב ראש הסנאט ברומא העתיקה.
בימי הרפובליקה הרומית הפרינקפס סנאטוס מונה על ידי שני הקנסורים לתקופת כהונה בת 5 שנים מתוך פטריקים שהיו קונסולים-לשעבר ובדרך כלל גם קנסורים-לשעבר - עם אפשרות לכהונה נוספת. על-מנת להיבחר לתפקיד הפרינקפס, היה על המועמד להיות בעל מוניטין פוליטי ללא רבב ולהיות מקובל על שאר הסנאטורים. אף על פי שלפרינקפס סנאטוס לא הייתה סמכות של ממש, התואר העניק כבוד עצום לנושא בו ואכן רבים מגדולי הרומאים נשאו בו עם השנים, ובהם פאביוס מאקסימוס ופובליוס קורנליוס סקיפיו אפריקנוס. תפקידי הפרינקפס סנאטוס היו לפתוח ולנעול את ישיבות הסנאט, לקבוע את סדר יומו, לקבוע את מקום ישיבות הסנאט, לנהל את ישיבות הסנאט ולייצג את הסנאט כלפי חוץ (מדינות זרות או בעלי תפקידים אחרים ברומא עצמה).
בתקופת האימפריה תפקיד הפרינקפס עבר לקיסרים, ולכן תוארם הרשמי היה "פרינקפס" - משום שאוגוסטוס רצה להיראות כלפי חוץ כממשיך הרפובליקה ולא כשליט יחיד.
פראד (כפר)

| --- | --- |
סמל פראדסמל פראד

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת פטרוואשארה
 שטח:  37.2 קמ"ר
 אוכלוסייה:  ‏
  ‑ בכפר:  1,888 (1 בינואר 2021)
 קואורדינטות:  47°55′00″N 20°02′00″E﻿ / ﻿47.916667°N 20.033333°E﻿ / 47.916667; 20.033333 
 אזור זמן:  UTC +1
 https://parad.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פראד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פראד  he tabBackground:;tabBorder:#aaa;defaultTab:0;
 
פראד (בהונגרית: Parád) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בפראד מספר התושבים נמצא בירידה. כך, בשנת 1990 חיו בכפר 2,350 תושבים ובשנת 2021 רק 1,888 תושבים.
האזור מיושב מסביבות המאה ה-15, והוא מוזכר לראשונה בכתבים משנת 1506. הכפר ידוע כאתר נופש וטיולים פופולרי בשל מעיינות המים המרפאים הקיימים בו וההרים שסביבו.
יהודי פראד

יהודים חיו בפראד במאה ה-18 ובמאה ה-19. החל משנת 1885 היו יהודי הכפר כפופים לקהילה היהודית בפטרוואשארה. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 4 |  |
| 1880 | 32 | 1,639 |
| 1910 | 20 |  |
| 1920 | 11 |  |
| 1930 | 9 |  |
| 1941 | 17 | 2,715 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי פראד שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת פטרוואשארה |
| --- | --- | --- |
| יישובים | פטרוואשארה • בודון • ביקסק • ביקסנטארז'בט • ארדקוושד • פדמש • אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| --- | --- |
בקרת זהויות :  VIAF: 240536076   WorldCat (עם VIAF): 240536076
פרלמנט הדתות העולמי

| --- | --- |

 מידע כללי
 סוג:  ארגון, interfaith organization 
 מדינה:  ארצות הברית 
 parliamentofreligions.org
 
סוואמי ויווקאננדה על במת הפרלמנט של הדתות בספטמבר 1893.
פרלמנט הדתות העולמי הוא סדרת כינוסים משנת 1893, שמהווה ניסיון ליצור דיאלוג גלובלי של אמונות ודתות שונות. הכינוס הראשון נערך כחלק מהתערוכה העולמית של שיקגו.
ארגון

ארגון התיאום הוקם בשנת 1988 כדי לבצע את המסורת של הפרלמנט תוך ציון 100 שנה לפרלמנט הראשון. המועצה ממוקמת בשיקגו. חבר הנאמנים שלה נבחר מקהילות של דתות שונות.
הערות שוליים

↑  "Chicago, September, 1893 on the platform". vivekananda.net. נבדק ב-11 באפריל 2012. {{cite web}}:  (עזרה)
↑  ParliamentofReligions.org, Official Site
| --- | --- |
בקרת זהויות :  NKC: xx0211938  VIAF: 125786955   WorldCat (עם VIAF): 125786955 
ערך זה הוא קצרמרבנושא דת. אתם מוזמנים לתרום לוויקיפדיה ו.
פרס טיילר

| --- | --- |
 תיאור:  מוענק עבור הישגים יוצאי דופן איכות הסביבה.
 מדינה:  ארצות הברית 
 הגוף המעניק:  קרן ג'והן ואליס טיילר.
 תקופת הפרס:  1973–הווה (כ־51 שנים)
 www.tylerprize.org
 
פרס טיילר (באנגלית: Tyler Prize) הוא פרס בין-לאומי, להכרה בתרומה משמעותית לידע המדעי ולפעילות ציבורית למען איכות הסביבה. הפרס מוענק מדי שנה מאז 1973.
היסטוריה

פרס טיילר הוא יוזמה של ג'והן ואליס טיילר. לאחר ועידת האו"ם הראשונה שעסקה בבעיות הסביבה ב-1972 החליט הזוג טיילור, זוג פילנתרופים ואוהבי טבע, לעודד מחקר בתחום ובסיועו של רונלד רייגן שהיה אז מושל קליפורניה יסדו את הפרס ב-1973. המטרה הייתה לייסד פרס בינלאומי שיכיר בתרומתם של אלו שפועלים למען הסביבה ולעורר באחרים השראה ומודעות לחשיבות הנושא. בני הזוג דאגו למקורות שימשיכו לממן את הפרס גם לאחר מותם.
אודות הפרס

הפרס מוענק ליחידים ולארגונים שתרמו תרומה משמעותית לאחד מהתחומים הנוגעים לאיכות הסביבה: מדיניות סביבתית, בריאות וסביבה, זיהום אוויר ומים, הפרעות למערכת האקולוגית, פגיעה במגוון הביולוגי ומקורות מזון אנרגיה.
הענקת הפרס מנוהלת על ידי אוניברסיטת דרום קליפורניה.
הפרס מוענק בטקס חגיגי ולזוכים מוענקת מדליה וסכום כספי בגובה 200,000 דולר.
עד שנת 2020 זכו בפרס 78 יחידים ו-4 ארגונים.
בשנת 2003 זכה בפרס פרופ' יואל מרגלית מאוניברסיטת בן-גוריון בנגב על תרומתו למלחמה ביתושים בזכות גילוי חיידק ה-bti.
ראו גם

מערכת אקולוגית
איכות הסביבה
התוכנית הסביבתית של האו"ם
הערות שוליים

↑  דוד הכהן, פרס אמריקני באיכות הסביבה לפרופ' ישראלי, באתר ynet, 24 בפברואר 2003
פרס טרנר

| --- | --- |

גלריית טייט בלונדון
 תיאור:  פרס בתחום האמנות העכשווית
 מדינה:  הממלכה המאוחדת 
 הגוף המעניק:  גלריית טייט 
 תקופת הפרס:  1984–הווה (כ־40 שנה) 
 נקרא על שם:  ויליאם טרנר 
 אתר רשמי
 
פרס טרנר (באנגלית: Turner Prize) הוא פרס הניתן מדי שנה לאמנים בריטים בתחום האומנות העכשווית עבור תערוכה יוצאת דופן או עבור הצגה של עבודותיהם ב-12 החדשים שקדמו למתן הפרס. הפרס שניתן מטעם גלריית טייט נקרא על שם הצייר הבריטי ויליאם טרנר.
מהות הפרס

הפרס נוסד בשנת 1982 על ידי קבוצה תורמים של גלריית טייט שהתאחדה וקראה לעצמה "פטרוני האמנות החדשה". מטרתם הייתה לעזור ברכישת אמנות בריטית צעירה לאוסף של גלריית טייט ולעודד התעניינות רחבה באמנות עכשווית. הקבוצה חיפשה לפרס שם שיהיה קשור לאמנות הבריטית. הם בחרו בטרנר בחלקו משום שהוא עצמו רצה לייסד קרן לתמיכה באומנים צעירים. ובחלקו משום שעבודותיו היו בזמנו, שנויות במחלוקת.
התערוכה והפרס הם בחסות מסחרית. בשנת 1987, הכסף נתרם על ידי בנק השקעות דרקסל ברנהאם למברט (אנ'). משנת 1990 ואילך עברה החסות לידי ערוץ 4 שהכפיל את הסכום וליווה את האירוע בפרסום טלוויזיוני נרחב. בשנת 2004 עברה החסות לחברה לייצור ג'ין בשם גורדונ'ס. החברה העלתה את סכום הפרס שעומד כיום על סכום של 40,000 ליש"ט.
 הצעות למועמדים מתקבלות כל שנה מאנשי מקצוע. במשך שלושה שבועות בחודש מאי, יכול גם הקהל הרחב להגיש הצעות למועמדים. למרות מראית עין דמוקרטית זאת, להצעות הקהל יש השפעה מעטה ביותר, כפי שמעידה לין ברבר (אנ'), אחת מהשופטות בפרס בשנת 2006. 
הרכב חבר השופטים כולל אוצרים ומבקרי אמנות, מנהל גלריית טייט סר ניקולאס סרוטה (אנ') משמש יושב ראש הוועדה מתחילת עבודתו בגלריה.
בשנת 2007 הוצגה התערוכה בעיר ליברפול כדי לקדם את מועמדותה לתואר בירת התרבות של אירופה. אז החליף מנהל גלריית טייט בעיר את סר ניקולאס כיושב ראש חבר השופטים. לאחר מכן הוחלט כי בכל שנה שנייה תוצג התערוכה במוזיאון מחוץ ללונדון. בשנת 2011 בפעם הראשונה יושמה ההחלטה, והתערוכה הוצגה במוזיאון בגייטסהד, שם גם הוכרז הזוכה.

צוות שופטים מתמנה כל שנה מחדש ומחליט על ארבעת המועמדים הראשונים. הוועדה מתבססת בבחירותיה גם על חוות דעתם של אנשי אמנות נוספים ממגוון תחומים. אמנים הנבחרים מציגים במשך מספר חודשים את עבודותיהם בגלריית טייט. לאחר מכן, בחודש דצמבר של אותה שנה מוכרז מתוכם הזוכה בפרס. הפרס מוענק לאמן הזוכה בידי אישיות תקשורתית מפורסמת בשנת 2006 הייתה זו יוקו אונו ובשנת 2012 הוענק הפרס בידי ג'וד לאו.

במשך העשורים האחרונים נחשב הפרס כאחד המענקים החשובים והיוקרתיים באמנות באירופה. ההצלחה התקשורתית שלו תרמה לפרסומן של קבוצות אמנים כמו "האמנים הבריטיים הצעירים", Cool Britannia, ואחרים. רוב האמנים שהיו מעמדים לפרס החלו להיות מוכרים בדעת הקהל רק לאחר הצגת המועמדות ומחירי עבודותיהם החלו לעלות באופן משמעותי. לדוגמה, מחירי יצירותיו של הפסל אניש קאפור עלו ב-61% לאחר זכייתו בפרס. בין הזוכים בפרס ב-26 השנים שחלפו נמצאים אמנים שתרמו לא רק לשדה האמנות הבריטי, אלא גם לזה הבינלאומי, בהם גילברט וג'ורג', ריצ'רד דיקון, טוני קרייג, ריצ'רד לונג, אנטוני גורמלי, דאגלס גורדון, ג'יליאן וורינג, כריס אופילי, סטיב מקווין, וולפגנג טילמנס, מארק וולינגר, ריצ'רד רייט, אניש קאפור, דמיאן הירסט, הלן מרטן ולוביאנה הימיד.
פרס טרנר לשנת 2017 הוענק ללובאינה הימיד (אנ'), ילידת טנזניה, בת 63. יצירותיה עוסקות בקולוניאליזם וגזענות. היא הזוכה הראשונה שאינה לבנה וגם הזוכה המבוגרת ביותר.
פרס טרנר לשנת 2019 הוענק לאומניות הלונדוניות תאי שני (אנ') והלן קאמוק (אנ'), לאומן הירדני-לבנוני לורנס אבו חמדאן (אנ') ולאומן הקולומביאני אוסקר מורילו (אנ'). "הפרס השנה היה פוליטי במיוחד, ועסק בעבודות שחקרו נושאים כמו הגירה, פטריארכיה, עינויים וזכויות האדם. האמנים ביקשו מהשופטים לא להעמיד את הנושאים הללו אחד כנגד השני אלא לחבר ביניהם".
ביקורות

פרס זה עורר לעיתים מחלוקות ומחאות ציבוריות בעיקר בשל מוצגים כמו חוסר היתכנותו הגשמית של המוות במוחו של אדם חי של דמיאן הירסט או "המיטה שלי" עבודת האמנית טרייסי אמין שהציגה את חדר שינה שלה בו שכבה מספר ימים לאחר ניסיון ההתאבדות שלה. גם בקרב אנשי מקצוע חלוקות הדעות על הפרס, יש הטוענים שאין תחליף לפרס בתור אמצעי לקירוב הקהל הרחב לאמנות מודרנית. המתנגדים טוענים שהאמנים מציגים משהו שנראה במבט ראשון מרתיע ומעורר מחשבה אולם, לאחר מכן מתברר כמשהו בנלי ביותר.
לקריאה נוספת

הארץ, מוסף גלריה, 7 בדצמבר 2017, עמוד 4
הערות שוליים

↑  How I suffered for art's sake
↑  Turner prize shock: out of four serious competitors, the best artist wins - Maev Kennedy
↑   איתמר זהר, כל ארבעת המועמדים לפרס טרנר זכו בו, באתר הארץ, 4 בדצמבר 2019
↑  TRACEY EMIN'S 'MY BED', DEBORAH CHERRY SHARP
↑  The Turner Prize: everyone's a winner, Tom Morton, Richard Cork
↑  Blake's progress Matthew Collings
| --- | --- |
בקרת זהויות :  NLI: 987007544036805171  GND: 4550987-6  LNB: 000299240
פינלנד במשחקים הפאראלימפיים

רפובליקת פינלנד השתתפה לראשונה במשחקים הפאראלימפיים ברומא (1960), כששלחה ספורטאי אחד: שחיין שזכה במדליית זהב בהופעת הבכורה של המדינה. המדינה נעדרה מהמשחקים הפאראלימפיים טוקיו (1964), ומאז היא משתתפת במשחקים בדרך קבע.
הופעת השיא של פינלנד הייתה המשחקים הפאראלימפיים ניו יורק וסטוק מנדוויל (1984), בה זכתה ב-59 מדליות, מתוכן 19 מדליות זהב, 13 מדליות כסף ו-27 מדליות ארד.
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים רומא (1960) | 1 | 0 | 0 | 1 |
המשחקים הפאראלימפיים תל אביב (1968): 0
| המשחקים הפאראלימפיים היידלברג (1972) | 0 | 2 | 1 | 3 |
| המשחקים הפאראלימפיים טורונטו (1976) | 12 | 20 | 18 | 50 |
| המשחקים הפאראלימפיים ארנהם (1980) | 8 | 19 | 13 | 40 |
| המשחקים הפאראלימפיים ניו יורק וסטוק מנדוויל (1984) | 19 | 13 | 27 | 59 |
| המשחקים הפאראלימפיים סיאול (1988) | 11 | 23 | 16 | 50 |
| המשחקים הפאראלימפיים ברצלונה (1992) | 8 | 6 | 11 | 25 |
| המשחקים הפאראלימפיים אטלנטה (1996) | 4 | 5 | 4 | 13 |
| המשחקים הפאראלימפיים סידני (2000) | 1 | 3 | 6 | 10 |
| המשחקים הפאראלימפיים אתונה (2004) | 4 | 1 | 3 | 8 |
| המשחקים הפאראלימפיים בייג'ינג (2008) | 2 | 2 | 2 | 6 |
| המשחקים הפאראלימפיים לונדון (2012) | 4 | 1 | 1 | 6 |
| המשחקים הפאראלימפיים ריו דה ז'ניירו (2016) | 1 | 1 | 1 | 3 |
| המשחקים הפאראלימפיים טוקיו (2020) | 1 | 3 | 1 | 5 |
| סה"כ | 76 | 99 | 104 | 279 |
מדליות לפי אולימפיאדה > משחקי החורף

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים אורנסקולדויק (1976) | 8 | 7 | 7 | 22 |
| המשחקים הפאראלימפיים גיילו (1980) | 16 | 7 | 12 | 35 |
| המשחקים הפאראלימפיים אינסברוק (1984) | 19 | 9 | 6 | 34 |
| המשחקים הפאראלימפיים אינסברוק (1988) | 9 | 8 | 8 | 25 |
| המשחקים הפאראלימפיים אלברוויל (1992) | 7 | 3 | 4 | 14 |
| המשחקים הפאראלימפיים לילהאמר (1994) | 6 | 7 | 12 | 25 |
| המשחקים הפאראלימפיים נאגנו (1998) | 7 | 5 | 7 | 19 |
| המשחקים הפאראלימפיים סולט לייק סיטי (2002) | 4 | 1 | 3 | 8 |
המשחקים הפאראלימפיים טורינו (2006): 0
| המשחקים הפאראלימפיים ונקובר (2010) | 0 | 1 | 1 | 2 |
| המשחקים הפאראלימפיים סוצ'י (2014) | 0 | 1 | 0 | 1 |
| המשחקים הפאראלימפיים פיונגצ'אנג (2018) | 1 | 0 | 2 | 3 |
| המשחקים הפאראלימפיים בייג'ינג (2022) | 2 | 2 | 0 | 4 |
| סה"כ | 79 | 51 | 62 | 192 |
ראו גם

פינלנד במשחקים האולימפיים
פינלנד במשחקים האולימפיים לנוער
פינמרקסווידה

| --- | --- |

האזורים הנמוכים בפינמרקסווידה הם במזרח, ליד קאראשוק וטאנה. נקיקי הנהרות באזור נמצאים רק 100–250 מטר מעל פני הים.
 מדינה:  נורווגיה נורווגיה
 מחוז:  טרומס ופינמרק
 שטח:  22,000 קמ"ר
  ‑ הנקודה הגבוהה:  500
  ‑ הנקודה הנמוכה:  300
 קואורדינטות:  69°19′N 23°49′E﻿ / ﻿69.317°N 23.817°E﻿ / 69.317; 23.817
  מפת מיקום  מפה מפורטת   (למפת נורווגיה מוגדלת) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוסיהפינמרקסווידה(למפת נורווגיה רגילה) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוס.פינמרקסווידה  he tabBackground:;tabBorder:#aaa;defaultTab:0;
פינמרקסווידה (בנורווגית: Finnmarksvidda, בסאמית צפונית: Finnmárkkoduottar) היא הרמה הגדולה ביותר בנורווגיה. שטחה, המסתכם ב-22,000 קמ"ר, מהווה כ-36% משטח מחוז פינמרק בו היא נמצאת. הרמה נמצאת מצפון לחוג הארקטי וידועה כמולדת הסאמים ועדרי האיילים אותם הם מגדלים. הסאמי עדיין משתמשים במחסות שבטונדרה של פינמרקסווידה כשהם רועים שם בחורף את עדרי האיילים שלהם.
גאוגרפיה

המרחק בפינמרקסווידה מאלטה בקצה המזרחי לחצי האי ורנגר (אנ') בקצה המערבי הוא 300 ק"מ, וכך גם המרחק בין צפון הרמה לדרומה, שחודר לשטח פינלנד. פינמרקסווידה נמצאת בגובה של 300–500 מטרים מעל פני הים.
פינמרקסווידה מתאפיינת בגבעות נמוכות, יערות עצי ליבנה, יערות אורנים, ביצות ואגמים קפואים. הסלעים בה הם בעיקר מתקופת הפרקמבריון. הנוף השטוח נוח להיווצרות אגמים רדודים ונהרות בשיפוע נמוך ובעלי יובלים רבים. ייתכן כי חלק מהאגמים העגולים בפינמרקסווידה הם שיירים של פינגואים (אנ') (גבעות בעלות כיפת קרח באזורי קפאת-עד) שהתפתחו בתקופות קרות (אנ') ביציאה האחרונה מתקופת קרח (אנ').
הפארק הלאומי אוורה אנאריוקה (אנ') (משילוב של סאמית ונורווגית: "נהר אנארי העליון") נפתח בדרום מזרח פינמרקסווידה ב-1976, על שטח של 1409 קמ"ר.
אקלים

.
האקלים בפינמרקסווידה הוא אקלים תת-ארקטי עם חורפים קרים מאוד: הטמפרטורה בה יכולה לצנוח מתחת ל-40 מעלות צלזיוס מתחת לאפס, עם שיא נורווגי רשמי של 51.4 מעלות מתחת לאפס שנמדדו בקאראשוק ב-1.1.1886. בקאראשוק נמדדו גם 32.4 מעלות צלזיוס ביולי, ולפיכך הפרש הטמפרטורות בה נדיר ביחס לשאר אירופה. הטמפרטורה הממוצעת בחודש ינואר היא 17.1- מעלות צלזיוס, והטמפרטורה הממוצעת בחודש יולי היא 13.1 מעלות צלזיוס. כמות המשקעים היא 336 מ"מ בלבד. הטמפרטורה הממוצעת השנתית היא 2.4- מעלות צלזיוס, והיא הטמפרטורה הממוצעת השנתית הקרה ביותר בנורווגיה למעט באזורים הגבוהים בהרים, וקרה יותר מהטמפרטורה הממוצעת השנתית באי יאן מאיין ובאי ביירנייה.
הערות שוליים

↑  About Finnmark, Turistforeningen (בנורווגית ספרותית) (ארכיון)
↑  Jon Arne Eie, Per Einar Faugli og Jens Aabel: Elver og vann. Vern av norske vassdrag ("נהרות ומים, הגנה על נתיבי מים נורווגיים"). Grøndahl Dreyer 1996. ISBN 82 504 2241 4
↑  Svensson, Harald (1976). "Pingo problems in the Scandinavian countries". Biuletyn Peryglacjalny (באנגלית). 26: 33–40.
↑  Ryvarden, Leif (2007). Stabbursdalen, Øvre Pasvik og Øvre Anárjohka. Norges nasjonalparker (בנורווגית). Vol. 3. Gyldendal. ISBN 9788205376380.
| --- | --- |
בקרת זהויות :  VIAF: 248544941   WorldCat (עם VIAF): 248544941 
פינמרקסווידה באזור אלטה. ברקע נהר אלטה (אנ').
מחוז קאוטוקיינו הוא הגדול במחוזות נורווגיה, ובו הכפר הקר ביותר בנורווגיה היבשתית, שיהצ'איאוורי (אנ')
פרנסס שרות'

פרנסס קאוולס שרות' (באנגלית: Frances Cowells Schroth;‏ 11 באפריל 1893 – 6 באוקטובר 1961). הייתה שחיינית אמריקאית. אלופה אולימפית (אנטוורפן 1920) ושיאנית עולם במשחה שליחות 4x100 מטר.
ביוגרפיה

שרות' נולדה בטולידו, אוהיו.
ביוגרפיה > מדליית זהב אולימפית

באולימפיאדת אנטוורפן (1920) זכתה שרות' ב-3 מדליות, 1 זהב ו-2 ארד. מדליית זהב במשחה שליחות 4x100 מטר חופשי בשיא עולם חדש של 5:11.6 דקות, לפני בריטניה (5:40.8 דקות) ושוודיה (5:43.6 דקות). מדליות ארד, במשחה ל-100 מטר חופשי בתוצאה של 1:17.2 דקות, אחרי חברותיה לנבחרת ארצות הברית אתלדה בלייבטריי שקבעה שיא עולם חדש של 1:13.6 דקות ואיירין גסט (1:17.0 דקות) ובמשחה ל-300 מטר חופשי בתוצאה של 4:52.0 דקות, אחרי בלייבטריי שקבעה שיא עולם חדש נוסף של 4:34.0 דקות, ומרגרט וודברידג' (4:42.8 דקות) אף היא מארצות הברית.
שרות', התחתנה עם ג'ורג' שרות', שחקן כדורמים אמריקאי וזוכה מדליית ארד באולימפיאדת פריז (1924) בכדורמים.
ראו גם

מדיה וקבצים בנושא  בוויקישיתוף
פלגה (חיל ים)

בחילות ים, פַּלְגָה היא יחידה בסיסית. לרוב, מדובר ביחידה המפעילה כלי שיט אך גם יחידות מינהלה שונות, נקראות לעיתים "פלגות".
פלגת ים מכילה לרוב 4 עד 16 ספינות, בהתאם לסוג כלי השיט ולמנהגי החיל המסוים. ברוב המקרים, פלגה מכילה כלי שיט מאותו הסוג אך לא בהכרח מאותו הדגם.
ברוב המקרים, פלגה היא חלק משייטת ומספר פלגות מרכיבות שייטת אחת. אולם בחילות ים מסוימים, אין פרמטרים מוגדרים ברורים כדי להבדיל בין פלגה ושייטת, והגודל והכוח של פלגה עשויים להשתנות בהתאם למדינה ולתקופה ההיסטורית.
ספינות סער 4.5 נירית במשט.
פלגה בחיל הים הישראלי

בחיל הים הישראלי, פלגת ים היא יחידת משנה בשייטת או לחלופין קיימות גם פלגות אוטונומיות בתוך בסיסים האמונים על זירות ימיות לאורך חופי ישראל. בראש כל פלגת ים עומד קצין ים בדרגת סגן-אלוף, או במקרה נדיר רב-סרן, על פי גודל היחידה. נושא תפקיד מפקד פלגה נקרא בקיצור, מפל"ג.
אופי החלוקה הפנימית בתוך פלגות ים משתנה מיחידה אחת לאחרת, ותלויה בסוג הפלגה. פלגת בט"ש נחלקת לסיירות שהן תתי-יחידות של הפלגה ובראש כל סיירת עומד קצין בדרגת סרן אשר שימש מפקד ספינת בט"ש. בפלגת סטי"ל היחידות המרכיבות אותה הן ספינות הטילים השייכות לה. פלגות הלוחמים בשייטת 13 מתחלקות ליחידות על פי נושאי התמחות ייעודיים.
בכל בסיס ימי קיימים שבעה סוגי פלגות:
פלגות ים - הפלגות המפעילות כלי שיט/פלגות לוחמים בשייטת 13. בפלגות אלו משרתים לוחמים המפעילים את כלי השיט לסוגיהם. בנוסף אליהם צוות מטה הנותן שירותים טכניים, הדרכתיים ומנהליים שונים לספינות הפלגה. מפקד הפלגה הוא קצין בוגר קורס חובלים ו/או בוגר מסלול הפיקוד של שייטת 13, לשעבר מפקד סטי"ל בדרגת סגן-אלוף. סגנו נקבע כתלות בסוג וגודל פלגת הים. מפקד כל פלגת ים נבחר ישירות על ידי מפקד חיל ים. לכל פלגה יש מספר ייחודי, בין שתיים לשלוש ספרות.
פלגת שליטה - הגוף שאחראי, על הפעלת תחנות חוף ימיות המבקרות ושולטות על תנועה ימית לאורך חופי מדינת ישראל. מפקד הפלגה הוא קצין בדרגת רס"ן/סא"ל בוגר קורס "קציני שליטה" של חיל הים.
פלגה טכנית - הגוף שאחראי על תחזוקה של כלי השיט של הבסיס בדרג ב'. מפקד פלגה טכנית הוא קצין המערך הטכני בוגר קורס חובלים מגמת מכונה/אלקטרוניקה בדרגת רס"ן/סא"ל כתלות בגודל הפלגה.
פלגת כוח אדם - הגוף שאחראי על ענייני המנהלה בבסיס כגון: רפואה, כוח אדם, מפקד פלגת כוח אדם הוא קצין שלישות בדרגת רס"ן/סא"ל כתלות בגודל הפלגה.
פלגת אג"מ - היחידה האחראית על כלל הפעילות הן המבצעית והן פעילות האימונים השגרתית הנערכת על ידי כלל גורמי הבסיס. בראש הפלגה עומד קצין בוגר קורס חובלים בדרגת רס"ן/סא"ל.
פלגת מודיעין - היא היחידה המודיעינית בבסיס ימי ונותנת שרותי מודיעין לכלל פלגות הים של הבסיס. קציני מודיעין של שייטות ופלגות אוטונומיות כפופים מקצועית למפקד פלגת מודיעין שהוא קצין בדרגת רס"ן/סא"ל, בוגר קורס קציני מודיעין ימי.
פלגת לוגיסטיקה- היא היחידה שהעומד בראשה אחראי לתפעול השוטף והיום יומי של כל בסיס ימי. תחת אחריות הפלגה נמנים מחלקות רכב, תדלוק כלי שיט, בינוי, אפסנאות וחדרי האוכל. בראש היחידה עומד קצין ממערך הלוגיסטיקה החילי, בדרגת רס"ן/סא"ל.